
విస్తారా ఆఫర్న్యూఢిల్లీ: టాటా సన్స్- సింగపూర్ ఎయిర్లైన్స్ (సియా) భాగస్వామ్యంలో ఏర్పాటైన ఎయిర్లైన్స్ సంస్థ విస్తారా.. ప్రయాణికులను ఆకర్షించే సరికొత్త పథకాన్ని ప్రారంభించింది. ఇందులో భాగంగా 899 రూపాయల ప్రారంభ ధరతోనే వివిధ గమ్యస్థానాలకు ఎకానమీ టికెట్ను ఆఫర్ చేస్తోంది. ద్వితీయ వార్షికోత్సవాన్ని పురస్కరించుకుని ఈ పరిమిత కాల ఆఫర్ను తెచ్చినట్టు కంపెనీ తెలిపింది. మంగళవారం నుంచే టికెట్ల బుకింగ్ ప్రక్రియను ప్రారంభించింది. వచ్చే శుక్రవారం అర్ధరాత్రి వరకు కొత్త స్కీమ్ కింద టికెట్లు బుక్ చేసుకోవచ్చని పేర్కొంది. విస్తారా వెబ్సైట్ లేదా మొబైల్ యాప్ద్వారా టికె ట్టు బుక్ చేసుకుంటే 500 రూపాయల విలువైన గిఫ్ట్ ఓచర్ను కూడా పొందవచ్చని కంపెనీ తెలిపింది. దేశంలోని 20 గమ్యస్థానాలకు వారానికి 500కు పైగా విమాన సర్వీసులను నిర్వహిస్తున్నట్టు విస్తారా పేర్కొంది. వైమానిక కార్యకలాపాలు ప్రారంభించి రెండేళ్లు అవుతున్న సందర్భంగా కస్టమర్ల కోసం ఈ ఆఫర్ను తీసుకురావడం ఎంతో సంతోషకరంగా ఉందని విస్తారా చీఫ్ స్ర్టాటజీ, కమర్షియల్ ఆఫీసర్ సంజివ్ కపూర్ తెలిపారు.

vistara aafarnyuudillii: tata suns- singapur airlines (sia) bhagaswamyamlo erpaataina airlines samstha vistara.. prayaanikulanu aakarshinche sarikotta pathakaanni praarambhinchindi. indulo bhagamga 899 roopaayala praarambha dharathone vividha gamyasthaanaalaku ekaanami tiketnu affer chestondi. dviteeya vaarshikotsavaanni puraskarinchukuni ee parimita kaala aafarnu tecchinattu company telipindi. mangalavaaram nunche tiketla buking prakriyanu praarambhinchindi. vache sukravaaram ardharaatri varaku kotta skeem kinda tiketlu buk chesukovachani perkondi. vistara website leda mobail yapdwara tike ttu buk chesukunte 500 roopaayala viluvaina gift ocharnu kuudaa pondavacchani company telipindi. desamloni 20 gamyasthaanaalaku vaaraaniki 500ku paiga vimana sarveesulanu nirvahistunnattu vistara perkondi. vaimanika kaaryakalaapaalu praarambhinchi rendellu avutunna sandarbhamgaa kastamarla kosam ee aafarnu teesukuraavadam entho santoshakaramgaa undani vistara cheef srtatazi, comersial afficer sanjiv kapur telipaaru.